
姚氏重修族谱序 
姚氏，虞帝生于姚墟，因以姚为姓。陈胡公裔孙敬仲，仕齐，为田氏。其后居鲁，至田丰，王莽封为代睦侯，以奉舜后。子恢，避莽乱过江，居吴郡，改姓妫。五世孙敷，复改姚姓，居吴兴武康，生二子：察、最。察有子思廉，弘文馆学士，封丰城公。以五世孙善忠，唐进士，官司参军，迁节度使；生子俊、杰。杰字廷达，与兄俊、弟（伟），讳廷宝，壬午、甲申、乙酉联登进士，世号三龙；官苏州刺史，生子迁、远。远，即是孟瑜公，字雍绍；子天明。孟玉公字雍述，名迁，有子龙、凤。龙字世祥，居河南；凤与弟天明公避乱入闽，凤随父入莆居八埔尾，天明公居韶溪，骏发厥后。
   历宋元间，乡硕儒辈，亦奕世显荣，族蕃而谱益明；明中有志官相庐、会稽、慈溪、而因居者；有志官仁和、泉、漳、湖、惠而桥之者。

   莆沁园韶溪之旧址，尚孙子继述之，世德不衰。韶溪官业居多。宋江南提刑宗之裔孙、朝请郎兴公来之，思承修家籍，欢可信：而公亢宗，察之子、修文馆学士、封丰城公曰思廉者，以节义文章，重名行帛，辉映后先，嗣是奕叶卿相，传耀青史，班班可考。
   至避地入闽，则有唐奉礼郎天明公，始家于莆福之界韶溪，裔孙合公，以文章振扬家声。其后趾美登进士第及贡举出身，皆以儒行服采明时，非徒泛泛者。比至元仲立朝，则通达国体，备尝民隐，凡可陈列者，无非致君泽民之术，盖本穷居之所修藏，而为行义之所发扬，善乎！
   有司正张之言曰：“姚宗之奏议剀切无不当，帝意有古诤臣风。且初以母老乞补外，继以母老乞终养，动以母老为念，忠孝两全。姚氏之曰著也。”矧綄铜章而知淆州。如直天君承宜有道，平寇有功，朝廷褒奖，紓绯荐荣，又有光前裕后之恩宠，弓裘之绍，阀阅之高，非他族可拟，真南闽之故家也，奚愧袁谊之官！后人继又有后人、之复继后人，世为忠臣孝子，则余序谱之意有征矣，亦元仲修谱卷之嘱望者。 
               宋淳熙己酉年（1189）赐进士出身、京都转运使、姻弟方崧卿拜撰

                    姚氏族谱重修序
   古人谓：家之谱，犹国之史；其传，信均也。然作史三：长、质、文兼尚。谱尚则惟取其质，盖血脉相承，伦常攸系，支分派别，毋牵、毋合、毋附、毋会，乃可以信，古而传后。
   吾莆姚氏，系出自唐学士思廉公，夹漈渚先生序之详矣。自奉礼郎支派迭兴，簪缨科第继美，孝友文章炳照志乘，其慈溪与莆阳并峙。
   余初仕需次都门，谒大司马东泉公，叙年谊外，即商莆中子姓，情甚殷，乃知慈莆姚同出奉礼也，奉礼胥因经槐与仝学，余解组归，闻其从弟邑庠增广榛编次谱系，荟萃先生仕迹著作及子姓支派分，厘订不遑朝夕焉。心甚贤广。
   自学士公至今，历二十余世，叙次了若指掌，问序于余，余曰：“凡有造基之，而后成斯谱也；基之有，惇序一本，前后同心，武康之炳蔚宜也。”披阅之余，若韶溪、若游洋、若慈溪、若潮阳、平远、沟北、中沁、畅山诸派，分合同支，若纲在纲，有条不紊，远近疏戚不同，要无有牵合附会贻讥也。
   易曰：类族辩物，辩者其异，类者类其同。姚氏之谱，鳞鳞井井，类者辩矣。其信古传后也无疑。今慈之宗祖，莆阳孙子期与垺新谱之修，扬先德本，以励后贤哉，爰笔掺而为之序。
   赐进士第、通议大夫、太仆寺卿、前巡按陕西道、监察御史致仕

   姚氏，莆望族也。自唐奉礼郎天明公，由光州固始来迁莆福接境韶溪家焉，六传；有求仁公自韶溪析兴化县游洋，九传；有榘公自游洋析居中沁：曰韶溪，曰游洋、曰中沁、一本之分，九族之懿亲也。

   族大而居、蕃而析。屡其间世次、名讳、配嗣。不能不遗忘焉。溯流而源，上自天明公始迁，盖自一而十而佰而仟。诗曰：则百而男、子孙千亿是也。厥初天明公一人而已，非谱则一身自序，不知其为兄弟之友而弟之也。先吾祖父之序，不知其为父之兄弟而慈而嗣之也。苏子曰：“观是谱者，孝悌油然而生矣！”周子曰：“治天下有则家而谓也。”况在是谱，非唯联登科甲而荣耀，唐宋者屡；方今之世。又以进士发身者，有著录庠序，有待价丘园，是皆修身、齐家、睦族而笃孝悌慈之道者也。鸣盛治平也，其举是措之，而有余矣。他如流徙，戒释之微，亦在修录，如百寻之木，凡枝干枯荣，无非木，万派之水，凡江河川泽，无非水。范文正公有言：“以祖宗视之，皆子孙也。”
   然则，是谱之编，岂小补哉！谱之前，失于火，故姚公之自宋宗之，遂继自天明公始迁编为第一代祖，其后士诚公修于国族。初德裕公修于永乐，今希传、德相二公复重修之。凡谱图、世系、远近人物，铭志、亲疏、宅墓年月、宗德贤哲、德行文章。无不具载。盖一披图而累朝出处，一族贤士宛然。则是谱之编，岂小补哉！
   修谱而曰希传者，自同门受业杨体宁先生之后，穷打参商者二十余霜。近余归休，而君待用之，业老益壮，夏间以谱序嘱笔其言自成化辛卯（1471）编修，至于今未有序其于编，是大全，犹若悬悬有所歉也。书以随之。
        时

   成化二十三年（1487）岁次丁未六月之望，赐进士出身，朝列大夫、布政司右议参

   国有史、家有谱，皆欲信传而勿替也。王侯则欲世其国，卿大夫则欲世其家。厥类维均。国史吾无论矣。
   试即家谱而论之，文献之足征也，礼义之足维也。苟疏于贻谋而为之，后者昏佚焉，凌荡焉，将失其所以世矣。矧值运于兵燹，播迁之余，则起自苴莱者，得冒氏于而尚论之。兵金垒玉者，乃耕奴牧竖混焉，如之何，不动人深长思耶！
   是故，父兄所以教，子弟所以学，必先之以勤俭毋奢怠而亡礼也。联之孝思，毋联涣而减义也。又必叙之彝论，以教其孝敬也，必昭之以世德，以歆其作求也，必扬之以本源，以动其遐思也，必敬之以成败劝惩，已闲其匪僻也。使知先世为贤圣师儒，而求不愧其后也焉，知先哲为公卿大夫，而思此以趾美焉。文兴献俱，则谱不为陈述矣。
   昔郯子能言其祖，春秋称贤，籍谈不识其先，燕邦愧鄙陆士龙作祖考，领谢灵运做述祖德诗于长，则推右遗意作，著氏书数百卷。至宋，则郡国之书不复讲矣。于是，士大夫各修其谱以自维其宗焉。欧阳公，名儒也，乃不混他族，而自为谱，取其真传者。盖士每贵自奋自珍，拟诸物三秀者，为芝；五德者，为麟；九苞者。为凤。人皆言只矣，奚是旁引哉。
   江南名族甲于天下，非谱，曷稽？吾莆姚氏，实族之望也。肇姓于姚墟，分裔于固始。自唐元勋学士之孙凤，偈远近宗家闻者，各以旧谱来叙，同源之故。余拜之、受之。爰执本宗之谱，以令诸宗之说，同者辑之，异者略之，可据者系之，有同宗同榜者，有亢宗者著迹者，皆祖宗之所喜，吾安得不书之？
   自癸未夏至甲申春谱就，可观矣。幸溜归林下，得以就正于族之老成英俊，究而详之，数百年之巅末具矣。言乎木本川源，与夭为极，世系可征也；显亲扬名，表德励俗，世庆可征也；体魄所藏，百世兴衰，世荣可征也；亡者致追远之诚、生者隆周恤之典，世泽可征也；严之以教规、中之以礼度，世范可证也；丝纶荣于九鼎制诰、侈夫君恩，世宠可征也。
   科名官业必书，节义遗训必录，文献无不足矣。使子孙日捧而时诵之，能不油然、勃然为之迭迭求进，以期有隆勿替乎？
   儒者精于业，民者力于耕，仕者亢于则，处者饰其躬，父兄宗族，效其敦睦焉。家无弗修之政，则是谱也，将备乎世德矣。彼瑯琊王氏世胄高华，乃轻于诸袁之孙世济忠烈，房高右族，慕袁而舍王，世德之重也如此，况河南有两程，则大中公之得益显。新安有朱子，则韦先生之名愈彰，德人之后，其可少乎？
  呜呼！吾姚之先，不愧前人矣。吾姚之后，其能无向慕之心，此世其家乎？使吾今日所为谱者，借以千百世传之无译乎？请以是致叮咛、嘱望之私云。
  明进士、朝奉列大夫、光禄寺少卿致仕   畅山裔孙永谨志
                              重修家乘序
   家乘之于国史，垂所从来尚矣。盖物本乎天，人本乎祖。有一人之身，述至万人，其始不过一身。人之身耳，不有谱牒，则亲疏无序，庆吊不通，究之泛泛然，如适相值焉。苏老泉曰：“观吾谱者，孝悌之心油然而生。”旨哉，其为言也。
   姚之先，盖自舜帝诞于姚墟，因以为姓。后增修令德，周以后，代有哲人，皆远不可考。蕃衍至汉始盛。由唐迄明又大盛，如丰城武康，风度繁列，至今籍籍人口，以后分支派别，实出一源。

   而吾家自天明公、唐乾宁初以明官奉礼郎进莅侯官大尹。见闽南山川秀丽，卜居于莆福之界，地名韶溪；之有姚氏称为名族，自天明公始也。
   至如宗之公以进士为宋总宪，钦赐绯帛，诏褒嘉德，业烂焉。绍熙间追封上柱国、朝奉大夫，从祀乡贤。而统志、县志以及郡志、邑志，俱列明臣传。至子榘，建州录事参军是也。
   自干戈变革以来，子姓散佚，谱牒失谨，不敢谬附，以侈观听。故考其近系有据者，自天明公后，分支派六传：求仁析居兴化县游洋，再传而发祥于提刑公，郡志名臣传。十四世廷贵公，迁徙城北关外四里许之沟北，均禄公继之，为勤家之祖，创产业，造安室，后再传山公，山（公）念继祖父，追建沟北小宗祠，祀均禄公，以列代诸祖同配。又重修臣祠，祀宗之公，同奉天明公为始祖也。实承籍乎先猷也。自京邸暇，恒有萃涣合离往贻来之思，承修家谱，则端有赖于后人之贤。
   自天明公始，中间或仕、或隐。不乏文人。至初进士计部大咸公，续修谱系，同朝彭惠安公，诏从而序之，其为象贤增重，盖千年于兹矣。奈兵火之余，谱之散佚，宁待问哉。

   先君   公，郡庠士，去古未远，世系源流，犹得述而识之。今愧，文未能绍闻德官，忘意稍辨菽麦，及今而不为考订纂修，如前人何！至润色先猷，增光家乘，则端有赖于后人之贤云。
                     明贡士、四川会川卫经历     裔孙山谨志

